NORAKSTS

|  |  |
| --- | --- |
| 14.03.2022. | Nr.4/2 |
|  |  |

**PILNVAROJUMS JELGAVAS VALSTSPILSĒTAS PAŠVALDĪBAS IESTĀDES “JELGAVAS SOCIĀLO LIETU PĀRVALDE” VADĪTĀJAM**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Lai īstenotu Ukrainas civiliedzīvotāju atbalsta likumā noteikto mērķi atbalsta sniegšanai Ukrainas civiliedzīvotājiem, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šā bruņotā konflikta norises laikā, kā arī vispārēja atbalsta sniegšanu Ukrainas sabiedrībai, saskaņā ar likuma „Par pašvaldībām” 21. panta pirmās daļas 27. punktu, pamatojoties uz Ukrainas civiliedzīvotāju atbalsta likuma 7. panta trešo daļu un 13. pantu,

**JELGAVAS VALSTSPILSĒTAS DOME NOLEMJ:**

Pilnvarot Jelgavas valstspilsētas pašvaldības iestādes “Jelgavas sociālo lietu pārvalde” vadītāju divu darba dienu laikā pēc iesnieguma saņemšanas pieņemt lēmumu par sociālās palīdzības pabalsta piešķiršanu vai atteikumu to piešķirt Ukrainas civiliedzīvotājam, kura dzīvesvieta pēc 2022. gada 24. februāra ir Jelgavas valstspilsētas pašvaldības administratīvajā teritorijā.

Lēmums ir piemērojams Ukrainas civiliedzīvotāju atbalsta likuma spēkā esamības laikā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 14. martā